126 са неосигурените родилки в област Видин през 2012 година - Видин онлайн
Вторник, 29 Януари 2013 22:07
Неосигурените родилки през 2012 година, за които Районна здравноосигурителна каса-Видин е платила на двете болници, са общо 126, каза за Радио “Фокус”- Видин Десислава Петрова, главен експерт в касата. 98 родилки са преминали през областната болница “Света Петка”, останалите 38 са регистрирани в белоградчишката болница. Броят на неосигурените лица в област Видин по данни от пациентските листи на личните лекари към 30 ноември 2012 година е 23 175 души. Това е около 21,70% от регистрираното при общопрактикуващ лекар население. В сравнение с 2011 година броят на неосигурените лица се е увеличил с 974 души. През 2013 година здравната каса ще заплаща по един профилактичен преглед на всяка неосигурена бременна жена, съобщи още Петрова. Прегледът включва дейности, извършвани от специалист по акушерство и гинекология. Неосигурените бременни жени могат да се обърнат към всеки специалист по техен избор. Прегледът се състои в снемане анамнеза, извършване на оценка на рисковите фактори, определяне на вероятния термин на раждане, измерване на кръвно налягане, гинекологичен преглед, изследване на детските сърдечни тонове, ако срокът на възрастта го позволява, ехография и интерпретация на изследванията. Предвидени са и изследвания. Прегледите и изследванията се извършват от лечебно заведение за специализирана извънболнична медицинска помощ по акушерство и гинекология, а изследванията - от медико-диагностични лаборатории. Желателно е прегледът да се направи през първите месеци на бременността, каза Петрова. Тя добави, че по този начин лекарят ще може да предостави план за последващи действия по проследяване на бременността и да се следи състоянието й и въз основа на това, което е установено в началото на бременността.
Неосигурените родилки
Най-засегнати от остри респираторни заболявания във Видин са децата от 0 до 4 години
Леко повишение на Дунав е отче
Леко повишение на нивото на река Дунав е отчетено в началото на българския участък. При Ново село покачването е с 5 см,... виж още
Опасност от “внос” на полиомиелит е обявена за цяла Европа. За България рискът е оценен като среден. Вирусът се нарича ... виж още
Жито има по улиците в град Кул
Жито има по улиците в град Кула след сутрешния обилен валеж. Това каза за Радио “Фокус”- Видин Иванка Велкова, секретар ... виж още